મૂડી તો મળી ગઈ પરંતુ સહકારી મંડળીના રજિસ્ટ્રાર એની નોંધણી કરવા તૈયાર નહોતા. અરજદાર મહિલાઓ, ગરીબ અને અભણ તથા છૂટક ધંધામાં રોકાયેલી રહે એટલે રજિસ્ટ્રારને મતે આ મહિલાઓની નોંધપાત્રતા ન ગણાય. રજિસ્ટ્રારે ઇલાબહેનને કહ્યું હતું કે, આ બેન્કનો વિચાર રહેવા દો. ગરીબ બાઈઓ તમારી લોન ક્યારેય ભરપાઈ નહીં કરી શકે પણ ઇલાબહેન બેન્ક બાબતે મક્કમ હતા. આખી રાત મહેનત કરીને ઇલાબહેને તે ૧૫ બહેનોને સહી કરતા શીખવ્યું. પણ રજિસ્ટ્રાર પ્રભાવિત ન થયા. પછી, ઇલાબહેને પાસબુક પર ફોટો ચોંટાડવાનું સજેશન આપ્યું ને બેન્કનું રજિસ્ટ્રેશન થયું. આમ, ઇલાબહેનની મક્કમતાને લીધે આ બેન્ક શરૂ પણ થઇ તથા ૨૦ મે ૨૦૧૩માં સફળતાપૂર્વક ૪૦માં વર્ષમાં પ્રવેશશે.